da da da sv da da da da da da da da sv en en da da da da fr en et da en da da da da en da da fr de nb da da da da fr da sv da sv da da da sv da als da de da da da da en id sk sv ca da sv da da da da da da da da da da da da fr da et da fr da fr da fr da da tr da sv da fr da da fr da da fr fi da et da fr da sv da fr en da da da fr da da sv da da it en ru sv sv nl da fr it it da en da de da da da da da da da
500 år gammel nøgle fundet i Helsingør | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
500 år gammel nøgle fundet i Helsingør
Arkæolog har gravet en 500 år gammel nøgle ud fra jorden under Rådhustorvet i Helsingør.
Udgivet:17. august 2022, 11.30
Del på Facebook Del på Twitter Del på LinkedIn Del via email
KØBENHAVN En gammel nøgle på 9 gange 17 centimeter er gravet op af jorden i Helsingør.
Det skriver TV 2 Lorry onsdag.
Arkæolog og museumsinspektør i Museum Nordsjælland Liv Appel har udgravet nøglen i forbindelse med et anlægsarbejde på torvet foran Helsingør Rådhus.
Det gamle middelalderkvarter har tidligere budt på en række gode fund, og nøglen her er altså ingen undtagelse, forklarer Liv Appel til tv-stationen.
- Lige det her med nøgler har altid været en speciel ting. Det er nok, fordi nøglen til noget, hvad end det er, giver nogle særlige rettigheder, siger hun til tv-stationen.
Med et halvt årtusind på bagen er nøglen et særligt sjældent fund, siger Liv Appel. Umiddelbart daterer hun nøglen til at være fra et sted mellem det 14. til 16. århundrede.
I den tid - senmiddelalderen og ind i renæssancen - er Helsingør i rivende vækst, når man ser på tiden før Svenskekrigene, der kommer i kølvandet på Kalmarunionens opløsning i 1523.
Befolkningstilvæksten er stor, og der bor omtrent 5000 mennesker i byen. Kongen indkræver Øresundstold fra de handels- og godsskibe, der vil igennem Øresund.
Kongens indtægter fra tolden spreder sig som ringe af velstand i resten af handelsbyen.
- Der kommer rigtig mange mennesker til. Sankt Olai Kirke bliver udvidet voldsomt for at rumme alle de her mennesker, som skal ind i sognekirken, siger Liv Appel til TV 2 Lorry.
Selv om nøglehullet, nøglen passer i, fortsat ikke er fundet, er håbet om at finde låsen ikke ovre.
Selve den arkæologiske undersøgelse forventes nemlig at gå i gang inden for den kommende måneds tid, forklarer Liv Appel til tv-stationen.
- Vi håber at kunne komme tættere på. Hver gang man finder sådan nogle ting, er det nye brikker til puslespillet. Og det er det, arkæologien kan. Den giver nogle brikker til puslespillet, som skriftlige kilder ikke giver, siger hun til TV2 Lorry.
Liv Appel håber, at offentligheden på sigt også kan få glæde af at se nøglen. Muligvis i samarbejde med Museerne Helsingør, som kunne tænkes at udstille den, når den er blevet konserveret.
Styrelse: Gasudslip på Nord Stream 2 forventes færdig lørdag
Fra november kan man købe fjerde vaccinestik mod covid-19
Smitten med abekopper er foreløbigt bremset
Kronprinsesse Mary: Vi kommer også til at se på børnenes titler
Mest læste på Skive Folkeblad
Genkendt og anholdt: Efterlyst mand blev afsløret af vidne på restaurant
Skive Spar på energien
Klager over upræcis afregning: Når Emil sparer på gassen beholder leverandøren en pæn sjat af pengene i kassen
Vinder pris: Therkel fra Højslev fandt også gennem nåleøje
Ny rundkørsel åbner mandag
Alle får noget ud af det: Unge skoleelever skiller biler ad til genbrug
Galleri: By night i grønne farver
Jonas Vingegaard beholder andenplads i kroatisk regnvejr
Ny rundkørsel åbner mandag
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.